
     REPUBLIKA HRVATSKA	
     TRGOVAČKI SUD U OSIJEKU 					             7 St-2810/16-5
    




U  I M E  R E P U B L I K E  H R V A T S K E 
R J E Š E N J E


TRGOVAČKI SUD U OSIJEKU, po sucu mr.sc. Borisu Vukoviću, u stečajnom predmetu povodom zahtjeva Financijske agencije, Regionalni centar Osijek, Podružnica Osijek, L. Jagera 3, OIB 85821130368, za provedbu skraćenog stečajnog postupka nad dužnikom Umjetnička družina "Nova umjetnost" Vinkovci, Vinkovci, A. Mihanovića 4, Registarski broj: 16000242, OIB: 56780552814, dana 5. prosinca 2016. 


r i j e š i o   j e


	Obustavlja se skraćeni stečajni postupak nad dužnikom Umjetnička družina "Nova umjetnost" Vinkovci, Vinkovci, A. Mihanovića 4, Registarski broj: 16000242, OIB: 56780552814.

Obrazloženje

FINA Regionalni centar Osijek, Podružnica Osijek, L. Jagera 3, OIB 85821130368 je dana 27. listopada 2016. dostavila Trgovačkom sudu u Osijeku zahtjev za provedbu skraćenog stečajnog postupka nad dužnikom Umjetnička družina "Nova umjetnost" Vinkovci, Vinkovci, A. Mihanovića 4, Registarski broj: 16000242, OIB: 56780552814 temeljem članka 430. Stečajnog zakona ("Narodne novine" 71/15.; u daljnjem tekstu SZ). 

Trgovački sud u Osijeku je sukladno čl. 430. SZ-a dana 29. studenog 2016. objavio oglas na mrežnoj stranici e-oglasna ploča sudova pod poslovnim brojem St-2810/16-3 kojim je pozvao osobu ovlaštenu za zastupanje dužnika da u roku od l5 dana od dana objave oglasa podnese sudu javnobilježnički ovjerovljeni popis imovine i obveza na propisanom obrascu te vjerovnike da najkasnije u roku od 45 dana od objave oglase predlože otvaranje stečajnog postupka, te da uplate predujam u iznosu od 10.000,00 kn za pokriće troškova tog postupka na žiro-račun ovoga suda. 

Podneskom zaprimljenim kod ovog suda 1. prosinca 2016. stečajni dužnik je predložio obustavu postupka budući je izmirio dospjele obveze, te je priložio potvrdu o blokadi računa i novčanih sredstava ovršenika FINE Regionalni centar Osijek Podružnica Vinkovci od 28. studenog 2016. iz koje je razvidno da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi. 

Iz navedenog slijedi da je dužnik postao sposoban za plaćanje slijedom čega je valjalo obustaviti skraćeni stečajni postupak i riješiti kao u izreci sukladno čl. 128. st. 9. SZ-a.


                                               U Osijeku 5. prosinca 2016.   

ZAPISNIČAR                                                                                         S U D A C 
Maja Videnović                                                                                  mr. sc. Boris Vuković


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1 SZ-a)
                                                                                                          
                                                                                                                                             
D N A :
1. Predlagatelju na njihov poslovni broj
1. Dužniku  
1. e-oglasna ploča suda           
1. Rj. obustavom 
1. Kal 2.1.17.g.

